cyanic-selkie/wikianc huggingface dataset:
אליזבת אלכסנדרינה, דוכסית וירטמברג
ביוגרפיה
ב-16 באוקטובר 1830 התחתנה אליזבת אלכסנדרינה עם וילהלם, נסיך באדן, בנם השני של קרל פרידריך, הדוכס הגדול של באדן ולואיזה קרולינה פון הוכברג, ממנו נולדו לה 4 ילדים.
בשנת 1859 מת וילהלם, וחמש שנים מאוחר יותר, ב-5 בדצמבר 1864 מתה אליזבת אלכסנדרינה בקרלסרוהה.
משפחתה
ב-16 באוקטובר 1830 התחתנה אליזבת אלכסנדרינה עם וילהלם, נסיך באדן, בנם השני של קרל פרידריך, הדוכס הגדול של באדן ולואיזה קרולינה פון הוכברג, ממנו נולדו לה 4 בנות:
ישראל ריף
ישראל ריף (תרל"א, 1871 – תש"ב, 1941) היה רבה של זאגר חדש בליטא.
תולדותיו
נולד בזאגר חדש, שבה כיהן כרב אביו הרב יהודה לייב ריף. למד בישיבת וולוז'ין. בשנת 1893 נלקח כחתן למירל, בתו של הרב רפאל שפירא ונכדתו של ראש הישיבה, הרב נפתלי צבי יהודה ברלין ("הנצי"ב", שנפטר באותה שנה). הממליץ עליו היה חתנו האחר של הרב רפאל שפירא - הרב חיים סולובייצ'יק, שכיהן כראש ישיבה בישיבת וולוז'ין. לאחר נישואיו כיהן כרב בעיירה קורשאן שבמחוז שאוול. לאחר פטירת אביו התמנה לרבה של זאגר חדש, וכיהן בתפקידו עשרות שנים. בשנת 1919 נפטרה אשתו, בגיל 67.
בשנת 1936 נבחר בנו, הרב יצחק זונדל, לרבה של זאגר ישן, על מקום חותנו הרב טודרוס הלוי לוקשצאן, רבה הקודם של זאגר ישן. כהונתו של הרב ישראל ריף כרבה של זאגר חדש לצד בנו שכיהן כרבה של זאגר ישן שמה קץ למחלוקת בין שתי הקהילות.
בימי מלחמת העולם השנייה הוקמו בזאגר גטו ומחנות עבודה, שבהם נכלאו כל יהודי הסביבה. הגרמנים ציוו על היהודים שיתעללו ברב ריף וישפילו אותו. הרב ריף ביקש מן היהודים שימלאו את הפקודה, אם בכך יהיה פתח להצילם. הרב ריף נספה עם חיסול הגטו בערב יום הכיפורים תש"ב. יחד איתו נספו אשתו ובנו הרב יצחק זונדל, רבה של זאגר ישן, והרב אריה משה ריף.
בנו הרב נפתלי צבי יהודה ריף היגר יחד עם בן נוסף, חיים, לארצות הברית. שימש ברבנות וכיהן כסגן יו"ר אגודת הרבנים ומראשי ארגון עזרת תורה בארצות הברית.
מוסקבה 24
מוסקבה 24 (ברוסית: Москва 24) הוא ערוץ טלוויזיה רוסי המשדר 24 שעות ביממה חדשות ותוכניות מידע בשידור חי. הערוץ החל את שידוריו בספטמבר 2011 והוא נמצא בבעלות מלאה של עיריית מוסקבה באמצעות חברת ההחזקות מוסקבה מדיה.
ייהרג ואל יעבור
שפיכות דמים
בנוגע לאיסור לרצוח כלל "ייהרג ואל יעבור" בו נלמד מסברה: דמך אינו אדום ('סומק' בלשון הגמרא) מדם חברך, ואין עדיפות לחייך על חיי הזולת. לכן אם אומרים לאדם רְצַח או תֵּרָצַח, אסור לו לרצוח.
עם זאת, אם כופים על אדם להשליך אותו על תינוק במטרה שהתינוק יימעך וימות, אין מחויב האדם למסור את נפשו כדי שלא יהרגו את התינוק על ידי גופו, מכיוון שהנימוק האוסר על האדם להרוג גם אם הדבר כרוך במותו, הוא "מאי חזית דדמא דידך סמיק טפי", כלומר - אין דמו חשוב יותר משל השני, ולכן אין לו זכות להרוג את השני כדי למנוע את הריגתו הוא. לפי סיבה זו, אין על האדם למסור את נפשו כדי שלא יהרגו תינוק על ידו, מכיוון שגם כאן עומד השיקול האומר שדמו של התינוק אינו סמוק יותר מדמו הוא, ואין עליו להכריע בין השנים, אלא עליו לשבת ולמנוע עצמו מלעשות מעשה, ואם זרקו אותו על התינוק, אין דמו של התינוק סמוק מדמו הוא.
רבי חיים סולובייצ'יק מסביר כי גם ללא נימוק זה לא היה על האדם להיהרג כדי שלא יהרגו את התינוק על ידי גופו, מכיוון שכאשר משליכים את האדם על התינוק אין האדם נחשב לרוצח כלל, והוא רק כאבן וכעץ ביד מי שמשליך אותו שהוא הרוצח. רבי חיים מסביר, כי אכן באופן זה אין צריך להיתר של "מאי חזית", והיתר זה נחוץ, לו יצויר שהוא היה נחשב לרוצח על ידי השלכתו על התינוק, שגם אז לא היה צריך למסור את נפשו, מכיוון שהכלל של "מאי חזית" אומר שאין עליו להכריע כלל בין דמו לבין דם השני, וישב ולא יעשה מעשה.
גילוי עריות
איסורי גילוי עריות מהתורה, שעונשם כרת או מיתת בית דין, כמו עם אשת איש או משכב זכר, הם בגדר ייהרג ואל יעבור.
בנוסף, יחסים של יהודי עם גויה נכלל ב"ייהרג ואל יעבור", ויש מי שאומר שמשום שזהו מהאיסורים החמורים בדרגה של כרת – מאחר שאם המעשה נעשה בפרהסיה, כאשר הדבר ידוע לכל, האיסור הוא כרת, על כן גם אם המעשה נעשה בצנעה, הדין הוא ייהרג ואל יעבור. הטעם לחומרת העניין מובא ברמב"ן מפני שבן של גויה נחשב לגוי ומתייחס אחריה, והוא מוליד בן לעבודה זרה.
לעומת זאת, יחסים של גוי עם יהודייה אינו באיסור כרת אלא באיסור לאו של "לא תתחתן בם" – אם זה בדרך של נישואין, ואם מדובר ביחסים שלא בדרך נישואין אז האיסור הוא איסור מדאורייתא, אך אינו בכלל 'ייהרג ואל יעבור', מכיוון שהאשה אינה עושה מעשה אלא היא כקרקע שאינה עושה כל מעשה, והגוי הוא עושה את המעשה האסור, ולכן כאשר היא אינה מבצעת כל מעשה של התקרבות מצידה, אין חיוב ליהרג אם זה נעשה באונס.
אביזריהו של גילוי עריות
בתלמוד הבבלי מובא מעשה:
לדעת הר"ן ועוד ראשונים ואחרונים רבים, המעשים הללו (עמידה לפניו ערומה ודיבור עימה מאחורי גדר) כלולים באיסור לא תעשה "לא תקרבו לגלות ערוה", ואיסור זה נחשב לאביזריהו (האביזרים הנלווים) של גילוי עריות, ולכן דינו שימות ואל יעבור. לדעת הרמב"ם ועוד ראשונים, פעולות של תאווה הקשורות והמעוררות ליחסי אישות, כמו חיבוק ונישוק - אסורות גם כן מדאורייתא באיסור "לא תקרבו", ולכן אף בהן הדין הוא שייהרג ולא יעבור כדין אביזריהו של גילוי עריות. מאידך, יש אומרים שהאיסור לדבר עימה מאחורי גדר הוא מדברי חכמים, והוכיחו מכך שגם איסור מדברי חכמים שמסתעף מאיסור התורה של "לא תקרבו", בכלל דין ייהרג ואל יעבור. לדעה אחרת, אין להשליך מאותו מעשה על מקרים אחרים, משום ששם אותו אדם גרם לעצמו לחלות, כיוון שנתן עיניו באותה אישה, או משום ששם רפואתו היא מעצם ההנאה מהערווה, אך במקרים שכופים על האדם לעבור על "לא תקרבו" או שיהרגו אותו - יעבור ואל ייהרג.
במקרים של חוסר צניעות, שהאיסור הוא רק מצד הרהור, לא נאמר הדין של ייהרג ואל יעבור.
עבודה זרה
איסור על עבודת אלילים. חייב למסור את נפשו כדי שלא לעבור על איסור זה, ולמות על קידוש השם. במהלך ההיסטוריה יהודים רבים, במיוחד בספרד בשעת השמד והאינקוויזיציה, וכן אירופה, הקריבו את נפשם ולא הסכימו להמיר את דתם, גם כשמדובר באנשים פשוטים מאוד ואף כאלו שלא שמרו על המצוות עד אז, ולמרות שסבלו עינויים קשים.
שלוש מצוות אלו נמצאות בעשרת הדיברות, והתלמוד במסכת סנהדרין לומד שאין לעבור עליהן בכל מקרה. הן גם נכללות בשבע מצוות בני נח, כלומר כל בני האדם מצווים על קיומן.
המקור שאיסור עבודה זרה הוא בכלל "ייהרג ואל יעבור" הוא מהפסוק:. ודרשו חז"ל: בכל נפשך - אפילו יטלו את נפשך. בתלמוד יש דעה מצמצמת של רבי ישמעאל שסובר שרק עבודה זרה שנעשית בפרהסיה היא בבחינת ייהרג ולא יעבור.
שאול המלך
בסוף ספר שמואל א' מסופר על התאבדותו של שאול המלך במלחמה מול הפלשתים. סביב המעשה נחלקו הפוסקים האם מותר היה לשאול לשים קץ לחייו, דבר שנאסר באיסור חמור. יש אומרים שמותר היה לו לעשות כן משום שידע בוודאות שימות במלחמה, בעקבות נבואת שמואל שאותה שמע אצל בעלת האוב. יש אומרים שמותר היה לו להתאבד כדי למנוע חילול השם שהפלשתים יתעללו במלך ישראל ויבזוהו. יש אומרים שמותר היה לו להתאבד כי הפלשתים רצו להעבירו על דת, או להתעלל בו במשכב זכר. מאידך, יש אומרים ששאול אכן נהג שלא כדין כשהתאבד, והיה לו למות על ידי הפלשתים ולא לשים קץ לחייו.
חנניה מישאל ועזריה
בספר דניאל מסופר על חנניה, מישאל ועזריה שסירבו להשתחוות לפסל שנעשה לכבוד נבוכדנאצר, ובעקבות זאת נגזר דינם להישרף בכבשן האש. באורח נס הם לא נשרפו, וקרנם עלתה בעיניי נכובדנאצר ועבדיו. מעשה השלושה נחשב לאחד מסיפורי הגבורה המכוננים ביהדות, והוא נזכר בין היתר בסליחות לקראת ובמהלך הימים הנוראים.
מעשה ארבע מאות הנערים
אחת מאגדות החורבן המופיעות בתלמוד מתארת התאבדות לשם הימנעות מאונס (הסוגריים המרובעים - פירוש רש"י):
מבחינה הלכתית נחלקו הראשונים האם במקרה שחובה למסור את הנפש מותר להתאבד כדי למנוע זאת. בעלי התוספות מסבירים את המעשה בגיטין בכך שהילדים חששו שיענו אותם ויכריחו אותם לעבור עבירה (כמו חנניה, מישאל ועזריה שלדעת חלק מהפרשנים קפצו מעצמם לאש כי פחדו שיענו אותם ויעבדו עבודה זרה), או בגלל שאם לא היו מתאבדים לא היו הורגים אותם אלא אונסים אותם. מדברי גמרא זו (ולפי פרשנות התוספות) למדו חלק מהפוסקים ראיה לשיטות שמותר להתאבד בשביל שלא לעבור עבירות, ואף על עבירות שאין עליהן חיוב למסור את הנפש.
שעת השמד
בשעת השמד - כאשר הגויים מנסים להעביר את היהודים על דתם, באמצעות גזרות, חובה להיהרג אפילו על מצווה קלה, כגון "שרוך הנעל": בפירוש 'ערקתא דמסאנא' נחלקו הראשונים:
פרהסיה
כאשר אונסים יהודי לעבור עבירה משאר מצוות התורה בפרהסיא (בפני עשרה יהודים), במטרה להכריח אותו לעבור על הדת (להבדיל מעבירה שמטרתה הנאתו של המכריח), אזי הדין הוא שייהרג ואל יעבור. על כל המצוות ואף על מצווה קלה כ'ערקתא דמסאנא' כפי שנתבאר לעיל.
יחיד
כאשר אונסים יהודי לעבור עבירה משאר מצוות התורה שלא בפרהסיא, במטרה להכריח אותו לעבור על הדת, ולא להנאתו של המכריח, אזי הדין הוא שהוא רשאי להיהרג ורשאי לעבור.
להנאת עצמו
בתלמוד הבבלי מובא שכאשר הגוי כופה על היהודי לעבור עבירה להנאת עצמו ולא כדי להעבירו על דתו, אף שהדבר נעשה בפרהסיה - אין להיהרג, כי מאחר שכוונתו להנאתו האישית ולא כדי להעביר על דת, אין חילול השם בכך שהיהודי יבצע את העבירה: בראשונים מובאת מחלוקת, האם סייג זה שכשהדבר נעשה 'להנאת עצמו' של הגוי אין להיהרג, הוא רק לגבי שאר עבירה רגילה בפרהסיה, או גם לגבי עבירה רגילה בשעת השמד, או אף לגבי שלוש העבירות החמורות.
ענישה
ישנה מחלוקת בין חכמי הראשונים לגבי אדם שנוהג בניגוד להלכה ועובר על אחת משלוש מצוות ייהרג ואל יעבור במקרה של פיקוח נפש. לדעת הרמב"ם, העובר אינו נענש בעונש הקבוע לעבירה, אך נחשב כמי שחילל שם שמים.
וכך הוא לשון הרמב"ם:
הלבנת פנים
במסכת סוטה דן התלמוד בהתנהגותה של תמר כפי שהיא מתוארת בספר בראשית. תמר נמנעה מלומר במפורש שחמיה יהודה הוא שהכניסה להריון כשחשבה לזונה. תוצאתה של שתיקה זו כמעט הובילה לכך שנגזר עליה מוות בשרפה. מכאן מסיק רבי יוחנן המביא את דברי רבי שמעון בר יוחאי: "נוח לו לאדם שיפיל עצמו לכבשן האש ואל ילבין פני חבירו ברבים". מסקנה זו עומדת בקנה אחד עם תפיסתם של חז"ל שביוש בפרהסיה דומה להריגה. התוספות תוהים מדוע אין מונים בפירוש את הלבנת הפנים בין הדברים שהם "ייהרג ואל יעבור" ומשיבים שהסיבה היא שהיא אינה מפורשת בתורה. אך רבינו יונה בשערי תשובה (שער ג' סי' קלט') הסביר שמדובר ב'אבק' רציחה, כי הביוש גורם להסתלקות מראה האודם מפני המתבייש. למעשה האחרונים נחלקו ביניהם בשאלה האם דברי התלמוד נאמרו במישור ההלכתי, ורובם פירשום כרעיון מוסרי בלבד.
סיפור נוסף בתלמוד, הצופן בחובו רעיון מוסרי דומה הוא על האמורא מר עוקבא, אשר יחד עם אשתו הסתתר בתנור לוהט, כדי להקפיד על מתן צדקה בסתר ולמנוע מעני שלו תרם כסף לראות אותו, שמא יתבייש.
גזל
בתלמוד מובאת דעת יחיד של ר' מאיר בברייתא כי גם איסור גזל בכלל "יהרג ואל יעבור", דהיינו אסור ליהודי לגזול את חבירו גם אם כופים עליו לעשות זאת במחיר חייו.
בנוסף, קיים דיון נרחב בהלכה לגבי דין המציל עצמו בממון חברו, כלומר מה דינו, הן לכתחילה והן לאחר מעשה, של אדם שיכול להציל את עצמו מסכנת חיים על ידי שימוש או גזילה של רכוש הזולת. פסיקת השולחן ערוך בעניין זה: - משמע שמותר להציל עצמו בממון חבירו ובלבד שישלם לאחר מעשה, וכך היא גם שיטת התוספות.
שמירת שבת
בהלכות יהדות ביתא ישראל מהווה מצוות שמירת השבת בבחינת ייהרג ואל יעבור.
פסיקת אחרונים
בתקופת השואה היו שאלות אלו של 'ייהרג ואל יעבור' מעשים שבכל יום.
אוסיביסה
אוסיביסה (אנגלית: Osibisa) היא להקה שהוקמה ב-1969 בלונדון על ידי קבוצת מוזיקאים שחורים ממערב אפריקה ומהאיים הקריביים.
ייהרג ואל יעבור
פסיקת אחרונים
בימינו, פסיקתם של האחרונים לגבי ציווי "יהרג ואל יעבור" התקיימה באירועים בהם גדולי הרבנים ראו כהוראת שעה לצוות את הציבור החרדי להתנגד להוראות הממשלה בנושא.
אוסיביסה
היסטוריה
חברי הלהקה בהרכבה הראשון והדומיננטי היו טדי אוסי (סקסופון; גאנה), סול אמרפיו (תופים וכלי הקשה; גאנה), מק טונטון (חצוצרה; גאנה), לסיסי אמאו (סקסופון טנור וכלי הקשה; ניגריה), ספרטקוס אר (גיטרה בס; גרנדה) ורוברט ביילי (קלידים; טרינידד).
ייהרג ואל יעבור
פסיקת אחרונים
ביניהם, בשנת תש"ח התפרסם פסק כזה של העדה החרדית בנוגע לגיוס נשים לצה"ל, ומאוחר יותר התפרסם פסק דומה מאת רבני ירושלים בנוגע לשירות לאומי לנשים. גם הרב צבי יהודה קוק פרסם כרוזים כאלו בנוגע למסירת שטחי ארץ ישראל לנכרים.
אוסיביסה
היסטוריה
סגנונה של הלהקה התבסס על מוזיקה מערב אפריקאית תוך שילוב של רוק, ג'אז, ומוזיקה לטינית-קריבית. הלהקה הייתה מחלוצות מוזיקת העולם, שנים רבות לפני שסגנון זה הפך לפופולרי בתחילת שנות ה-90. חברי הלהקה השכילו ליצור מוזיקה עשירה ומגוונת תוך שימוש במגוון של קולות וצלילים כגון בעלי חיים, שירה שבטית, קריאות קצביות.
עטיפות שני האלבומים הראשונים של הלהקה צוירו על ידי אומן הרוק רוג'ר דין, ששמו יצא לתהילה כמי שצייר מאוחר יותר את עטיפות אלבומיה של להקת יס.
ב-1975 כבשה הלהקה את צמרת המצעד הבריטי עם השיר Sunshine day. אלבומיה הבולטים של הלהקה הם; אוסיביסה (1971), יויה (1971), ראשים (1972) וברוכים הבאים הביתה (1975). האלבום יויה הגיע למקום 11 במצעד האלבומים בבריטניה, ושיר הנושא מתוכו זכה לביצוע של ארט גרפונקל. מפיק שני האלבומים הראשונים של הלהקה היה טוני ויסקונטי.
חברי הלהקה גם חיברו את המוזיקה לסרט האמריקאי השחור Super Fly T.N.T.
מריון ברטולי
מריון ברטולי (בצרפתית: Marion Bartoli; נולדה ב-2 באוקטובר 1984) היא טניסאית עבר מצרפת. דורגה בשיאה, במקום השביעי בעולם בדירוג ה-WTA.
ב-6 ביולי 2013, זכתה ברטולי בהישג השיא שלה, זכייה באליפות וימבלדון לנשים, הטורניר היוקרתי ביותר מבין טורנירי הגראנד סלאם. שישה שבועות לאחר מכן, פרשה מטניס מקצועני.
נוסף על כך, זכתה ברטולי בעוד 7 תארים ליחידות ו-3 תארים בזוגות נשים במסגרת סבב ה-WTA.
ביוגרפיה
ברטולי נולדה בלה פאיי אן וליי, אוברן שבצרפת ונכנסה לתחום הטניס בזכות אביה, ולטר, בגיל 6. בשנת 2001 זכתה באליפות ארצות הברית הפתוחה בטניס לנוער ובתחרויות נוער חשובות נוספות.
2006
בשנת 2006 זכתה ברטולי בתואר הראשון שלה באוקלנד, ניו זילנד לאחר ניצחון בגמר על ורה זבונרבה מרוסיה 2-6, 2-6. באוקטובר 2006 היא זכתה בתואר היחידות השני שלה, אליפות יפן הפתוחה לאחר ניצחון בגמר 6-2, 2-6, 2-6 על איקו נאקמורה מיפן, כתוצאה מכך נכנסה לדירוג ה-20 הטובות בעולם. בטורניר האחרון שלה ב-2006, בקוויבק סיטי שבקנדה, זכתה לאחר "דאבל בייגל" 0-6, 0-6 בגמר על אולגה פוצ'קובה ועלתה למקום 17 בעולם, דירוג השיא שלה דאז. כמו כן, היא זכתה בשלושה תוארי זוגות עם שלוש שותפות שונות: אמילי לואה, אנה-לנה גרונפלד ושחר פאר.
גמר וימבלדון
בשנת 2007 הגיעה ברטולי לראשונה בקריירה שלה, לשלב הגמר בטורניר גראנד סלאם, בטורניר הנשים באליפות וימבלדון, לאחר ניצחון בשלב חצי הגמר על ז'וסטין הנין מבלגיה. בגמר היא הפסידה לוונוס ויליאמס מארצות הברית והעפילה לדירוג השיא שלה מקום 11 בעולם.
2009
בשנת 2009 זכתה ברטולי בשני טורנירים, הראשון בטורניר שנערך במרץ במונטריי, שבמקסיקו, לאחר ניצחון במשחק הגמר על נה לי מסין, 3-6, 4-6 והשני באוגוסט בטורניר שנערך סטנפורד, שבארצות הברית לאחר ניצחון על ונוס ויליאמס מארצות הברית 6–2, 5–7, 6–4.
2011
במרץ 2011 העפילה ברטולי לגמר טורניר אינדיאן וולס, ונוצחה בגמר בידי קרולין ווזניאקי מדנמרק (1 בעולם). במאי היא העפילה לשלב הגמר בטורניר שטרסבורג והפסידה לאנדריאה פטקוביץ' מגרמניה (15 בעולם), לאחר שפרשה במערכה השנייה עקב פציעה.
חצי גמר רולאן גארוס
באליפות צרפת הפתוחה אותה שנה הגיעה ברטולי לשלב חצי הגמר, שבו הפסידה לאלופה היוצאת פרנצ'סקה סקיאבונה מאיטליה (5 בעולם) בשתי מערכות. ביוני היא זכתה בטורניר איסטבורן, לאחר שגברה בגמר על פטרה קביטובה מצ'כיה (8 בעולם) בשלוש מערכות. היה זה התואר השישי שלה בקריירה והראשון על מגרשי דשא.
בטורניר וימבלדון אותה שנה ניצחה ברטולי בשלב שמינית הגמר את סרינה ויליאמס מארצות הברית בשתי מערכות 3-6, 6-7 אך הפסידה בשלב רבע הגמר לסבינה ליזיקי מגרמניה (62 בעולם) בשלוש מערכות 4–6, 7–6, 6-1.
באוקטובר באותה שנה זכתה ברטולי בתואר השביעי שלה באוסקה שביפן לאחר שניצחה את אלופת ארצות הברית סמנתה סטוסור מאוסטרליה 1-6 3-6.
2012
את שנת 2012 פתחה ברטולי בדירוג השיא שלה, מקום שביעי בעולם.
אלופת וימבלדון
ב-6 ביולי 2013 זכתה ברטולי בהישג השיא שלה לאחר שזכתה באליפות וימבלדון, לאחר שגברה במשחק הגמר על סבין ליזיקי מגרמניה בתוצאה 1-6 4-6.
ב-14 באוגוסט 2013 הודיעה ברטולי במפתיע על פרישה מטניס תחרותי.
כיום, מתגוררת ברטולי בז'נבה שבשווייץ.
מכבי אשדוד (כדורסל)
היסטוריה
הקבוצה הוקמה בשנת על ידי אגודת מכבי אשדוד והתבססה על שחקני העבר היהודים של מכבי קהיר שעלו לישראל ושיחקו בשנים הראשונות במגרש הפתוח של בית מכבי. המאמן דוד קליינמן אימן את הקבוצה במשך עונות רבות בשנות ה-70 ובשנות ה-80.
בעונת 1974/1975 התבססה הקבוצה על שחקני בית כגון: ציון אלקיים, ציון מלכה, דוד חורש, יוסי אדרי, מרדכי מנשה, אריה דון ושמוליק שפינר. במחזור הסיום הייתה הקבוצה על סף העפלה לליגה א', אך למרות ניצחון בדרבי מול אליצור, העפילה אליצור בזכות הפרש סלים עדיף. בעונת 1975/1976 שיחק בקבוצה תקופה קצרה השחקן הצעיר פיני גרשון. בתחילת שנות ה-80 עברה הקבוצה לשחק באולם ספורט סגור. בשנת 1988 פורקה הקבוצה והוקמה מחדש על ידי אבי האוזמן בשנת 1991.
בשנת 1992 שימש המועדון כנושא המרכזי בעלילת סרט הספורט "אזרח אמריקאי" של הבמאי איתן גרין. הסרט מספר על השתלבותו החברתית והמקצועית של שחקן זר אמריקאי בקבוצת כדורסל ישראלית.
בסיום עונת 1992/1993 (עם המאמן ציון בלילטי) העפילה הקבוצה לליגה א'.
בעונת 1996/97 הגיע המפנה והקבוצה העפילה שתי ליגות בשנתיים. מליגה א' לליגה הארצית. ובתאריך 1 במרץ 1998 ניצחה בחוץ את קבוצת "בני הרצליה כוכבים" 77-88 והבטיחה את העפלתה לליגה לאומית ב', כשבהרכבה משחקים המתאזרח דזי בארמור וציון קובה שקלע 45 נקודות במשחק העלייה.
בלאומית ב'
בשנת 1998 נבחר מאיר גבאי לתפקיד יושב ראש הקבוצה ובוצע איחוד עם קבוצת הפועל אשדוד (ששיחקה אז בליגה א'), והקבוצה החלה לארח באולם הספורט החדש של מקיף ח'. הקבוצה נקראה בשם "מכבי בני אשדוד", אך האיחוד לא החזיק מעמד ופורק לאחר מספר שנים.
בעונת 2000/01 מלך הסלים בלאומית היה אייזט ביוקנן עם ממוצע של 26.9 נק' למשחק במדי אשדוד.
מעלה - עסקים מנהיגים אחריות חברתית
מעלה - עסקים מנהיגים אחריות חברתית היא עמותה המקדמת את נושא האחריות החברתית של עסקים בישראל.
מכבי אשדוד (כדורסל)
בלאומית ב'
עונת הייתה העונה הדרמטית ביותר. בתאריך 9 באפריל 2002, עם סגל שחקנים שכלל את מוטי דניאל, מורן רוט, ארתור אברונין, עדי רגב, קווין ברדשאו, אנדל הווארד וטים ג'ונס (שהצטרף בהמשך). הקבוצה הגיעה למשחק האחרון בבית מול מכבי כרמיאל בידיעה שניצחון של פחות מ-12 הפרש יוריד אותה לליגה הארצית. שלושת הרבעים הראשונים של המשחק היו צמודים, אולם ברבע הרביעי לקח ג'ונס את האחריות עליו והוביל את הקבוצה לניצחון (68:85) 17 הפרש לטובת אשדוד והקבוצה שרדה. ג'ונס היה המצטיין במשחק, עם 32 נקודות.
מעלה - עסקים מנהיגים אחריות חברתית
העמותה הוקמה בשנת 1998 על ידי טליה אהרוני ומהווה ארגון עמיתים, בדומה לארגונים מקבילים בעולם כגון BSR (בשם המלא Business for Social Responsibility) ו-BITC (בשם המלא Business in the Community). העמיתים החברים משתתפים בפורומים ובמפגשים מקצועיים במהלך השנה, וכן זכאים לשעות ייעוץ ולחומרים ממאגרי מידע בתחום.
מכבי אשדוד (כדורסל)
בלאומית ב'
בעונת 2005/06 התמודדה הקבוצה בפעם הראשונה בהיסטוריה מול קבוצה מחוץ לישראל. ב-19 בנובמבר 2005 הגיעה קבוצת מכבי טביליסי מהליגה הגאורגית (עם הכישרון המקומי גאורגי שרמדיני), להתארח באשדוד למשחק ידידות. שהסתיים בניצחון אשדודי 85–88 מסל שלוש בשנייה האחרונה של רז זהביאן.
מעלה - עסקים מנהיגים אחריות חברתית
מעלה מתמקדת בעסקים הגדולים במשק הישראלי, כלומר עסקים שמחזור ההכנסות השנתי שלהם עולה על מאה מיליון דולר. העמותה ממומנת בעיקר על ידי דמי החבר של העסקים החברים בארגון - הנחלקים ל"מנהיגות עסקית" (שטראוס עלית, טבע, יוניליוור ישראל, בנק הפועלים ועוד כ-15 חברות) ולעמיתים (כ-80 חברות נוספות). בראש הארגון עומד מומו מהדב.
מכבי אשדוד (כדורסל)
בלאומית ב'
את עונת, בהדרכתו של המאמן רמי הדר, סיימה הקבוצה במקום השני בליגה הלאומית. הישג שהקנה לה השתתפות במשחקי הפלייאוף של העלייה לליגת העל. אך הפסידה בשלב רבע הגמר להפועל לב השרון 2-1 בסדרה. הזר של הקבוצה בעונה זו, היה דוויט ברואינגטון, חירש שאיבד 60% מיכולת השמיעה שלו ונעזר בשני מכשירי שמיעה.
מעלה - עסקים מנהיגים אחריות חברתית
השקפה ומושג "האחריות החברתית"
גודלם וכוחם הרב של תאגידים גורם להשפעה משמעותית על חיי האזרחים, כצרכנים, מועסקים או תושבים (החשופים להשפעות סביבתיות), ולכן לעסקים יש אחריות לפעול באופן שיטיב עם הסביבה והחברה בטווח הארוך (פיתוח בר קיימא). לפי "מעלה", האחריות החברתית של עסק נחלקת למספר היבטים, חלקם חופפים או משיקים זה לזה: אתיקה בעסקים; שיווק ופרסום; סביבת עבודה וזכויות אדם; דיווח ובקרה; מעורבות בקהילה ואיכות הסביבה.
מכבי אשדוד (כדורסל)
בלאומית ב'
עם פתיחת עונת הוחלט לשנות את סמל הקבוצה, מתוך מחווה לארגון אוהדי הקבוצה "DM 09" (הדולפינים). הסמל החדש מבוסס על סמל קבוצת הכדורגל, ומכיל את סמל הדולפין אשר הופיע בעבר בסמל אגודת מכבי אשדוד לאורך שנים רבות. בסיומה של עונה זו, כשלה הקבוצה במאבקי העלייה כשנוצחה בסדרת חצי גמר הפלייאוף (3-1) על ידי קבוצת מ.כ. הבקעה, שהכריזה מצידה על ויתור ההשתתפות בליגת העל.
בליגת העל
באמצע חודש יולי 2010 אישרה מנהלת ליגת העל את השתתפות הקבוצה, לראשונה בתולדותיה בליגה הבכירה. בעקבות צימצום הליגה ל-10 קבוצות, עקב מחסור בתקציב מתאים אצל שלוש קבוצות בליגה. בעקבות ההעפלה, החלה הקבוצה לראשונה לארח את משחקיה בהיכל טוטו הקריה.
מעלה - עסקים מנהיגים אחריות חברתית
דירוג מעלה
מאז 2003, נערך בכל שנה "דירוג מעלה", המדרג את החברות הגדולות במשק בהיבטים של אחריות חברתית. זהו למעשה שאלון רחב-היקף שנוסח ונבדק על ידי וועדה ציבורית, הכוללת אישים מתחומי התעשייה והאקדמיה. ב-2005 הושק מדד מעלה, הכולל את עשרים החברות במקומות הראשונים של דירוג מעלה. מדד מעלה נסחר בבורסה - הן כתעודת סל של קסם (אקסלנס), והן כחלק מקרן נאמנות של פריזמה, ומהווה אפיק למעוניינים להשקיע על פי קריטריונים אתיים. עד כה השיג המדד תשואות דומות לאלו של מדד תל אביב 100.
מכבי אשדוד (כדורסל)
בליגת העל
כשבועיים לפני פתיחת עונת הבכורה בליגת העל, הגיע שינוי מהותי במועדון, כאשר היושב ראש הוותיק מאיר גבאי התפטר באופן מפתיע מתפקידו. מהלך שיצר אי ודאות בקרב הנהלת המועדון. במקומו מונה אחיו יצחק לתפקיד היושב ראש, והנהלת הקבוצה הורחבה.
ב-7 בפברואר 2011, הגיעה הקבוצה עד לשלב חצי גמר גביע המדינה והודחה על ידי קבוצת מכבי תל אביב בתוצאה 61–98. הקבוצה הגיעה למקום השישי בסיום הליגה ולרבע גמר הפלייאוף, שם נוצחה על ידי הפועל ירושלים 3-0.
בעונת סיימה הקבוצה במקום השביעי בעונה הסדירה. לאחר ניצחון 1–3 בסדרת רבע הגמר מול הפועל גלבוע גליל, וניצחון בחצי הגמר מול מכבי ראשון לציון, הגיעה הקבוצה עד לגמר הפיינל פור הישראלי והפסידה לקבוצת מכבי תל אביב 63–83. השחקנים הבולטים בעונה זו היו: מאיר טפירו, ג'וש דאנקן, ג'וש קרטר, אלכס טיוס והיהודי-אמריקאי רובי בוסטיין. ההגעה לגמר זיכתה את הקבוצה בהשתתפות במפעל היורוקאפ, אך לאחר כחודש הודיעה הנהלת המועדון למנהלת יול"ב על ויתור השתתפות במפעלים האירופאים.
בתחילת עונת 2012/13, לאחר פגרה סוערת של מאבקי שליטה, נבחר יורם אסרף לתפקיד יושב ראש המועדון במקומו של יצחק גבאי. במקביל, הופסקה עבודתו של המנהל המקצועי שי האוזמן, ששימש בתפקיד במשך 5 עונות. במסגרת טורניר גביע הליגה (שהתקיים לראשונה בהיכל הספורט רוממה), ב-6 באוקטובר הגיעה הקבוצה למשחק הגמר (לאחר ניצחון בחצי הגמר מול הפועל ירושלים) והפסידה למכבי תל אביב 65–75. בהמשך העונה (5 בפברואר) הגיעה הקבוצה עד לחצי גמר גביע המדינה והפסידה למכבי תל אביב בתוצאה 80–85.
בתאריך 17 בדצמבר 2013 פוטר מאמן הקבוצה, נתי כהן ובמקומו מונה עוזר מאמן נבחרת ישראל אריק אלפסי.
בסוף העונה אשדוד ירדה לליגה הלאומית, אך נשארה בליגה בעקבות בעיות כלכליות של קבוצת ברק נתניה שהביאו לירידתה לליגה הלאומית.
בתחילת עונת 2014/15 הוחתם המאמן ליאור ליובין שהוחלף בחודש ינואר בצביקה שרף.
בשנת 2016 הפסידה הקבוצה בגמר גביע המדינה 75-83 למכבי תל אביב.
בשנים 2016–2019 נקראה הקבוצה בשם מכבי אשדוד/באר טוביה עקב קבלת נתח תקציבי ממועצה אזורית באר טוביה. בשנת 2019 הופסקה התמיכה הכספית של מועצת באר טוביה והקבוצה חזרה לשמה המקורי מכבי אשדוד.
ב-5 ביולי 2020 הפסידה הקבוצה 82–91 להפועל גלבוע גליל וירדה לליגה הלאומית לאחר כעשור בליגת העל
ירידה מליגת העל
לאחר שירדה לליגה הלאומית החתימה הקבוצה את עופר רחימי במקומו של עמית תמיר. בסיום העונה הסדירה של 2020/21 סיימה הקבוצה במקום השני בליגה, אך הפסידה בסדרת רבע הגמר 1–2 להפועל עפולה ונשארה בליגה הלאומית.
בעונת 2021/22 הצטרף ג'ף רוזן כספונסר וכמנהל מקצועי. את העונה סיימה הקבוצה במקום ה-14 והלפני אחרון במאזן 7–21 וירדה לליגה הארצית, בסיומה עזב רוזן את המועדון.
הפירוק וההקמה מחדש
לאחר מכן ב- 7 בנובמבר 2022 הודיע המועדון על הפסקת פעילות קבוצת הבוגרים ופירוקה. את מקום קבוצת הבוגרים שפורקה תפסה קבוצת המילואים של המועדון מכבי "צבר" אשדוד שעוד קודם לכן שיחקה בליגה הארצית, והפכה להיות מכבי אשדוד לאחר פירוק הקבוצה המקורית.
אוהדים
מכבי אשדוד ידועה כמועדון בעל בסיס אוהדים רחב, אף על פי שמספר רב של חילוקי דעות בעשור השני של המאה ה-21, גרמו לריחוק משמעותי ומתמשך בין הקהל למועדון. ארגון "DM09" (הדולפינים), שהוקם ב-7 במרץ 2009, הוא ארגון האוהדים של מכבי אשדוד ודואגים לשירי קהל, תפאורות וכדומה (ארגון הדולפינים היה גם הארגון הראשון שהגיע ועודד במשחקי מכבי עירוני אשדוד כאשר המועדון הוקם מחדש ב-2015). בעונת 2010/2011 זכו אוהדי הקבוצה ב"פרס הקהל ההוגן" של מנהלת ליגת העל.
מאמני עבר
תמונות סגל הקבוצה
תלום-קשקשים מצוי
תְּלוּם-קַשְׂקַשִּׂים מָצוּי (שם מדעי: Malpolon insignitus) הוא נחש תת-ארסי ממשפחת הזעמניים ומהגדולים שבנחשי ישראל. זה הוא נחש פעיל-יום, זריז תנועה ובעל חוש ראייה מפותח.
תפוצה
תלום-קשקשים מצוי נפוץ סביב אגן הים התיכון, דרום אירופה, במערב אסיה ובצפון אפריקה. השם המדעי הלטיני שלו Malpolon נגזר משמה של העיר מונפלייה, שנמצאת בדרום צרפת.
בישראל הוא נפוץ בכל החבל הים תיכוני מקו באר שבע וצפונה אולם תצפיות מצביעות על הימצאו בחולות חלוצה באזור רביבים וגם בנגב ובאזורים מדבריים אחרים הרחוקים יחסית מהחבל הים תיכוני.
תיאור ואזורי מחיה
צבעו חום אדמוני עד חום אפור אחיד, הגחון בצבע חום כהה או כתום. הצבעים שונים בצעירותו של הנחש, צבע הבסיס אפור או חום אפרפר ועליו זרועים כתמים חומים בעלי שוליים בהירים. הכתמים קטנים ולא מסודרים, ולפעמים יוצרים קווי רוחב. לאורך מרכז כל אחד מהקשקשים שלגופו יש שקע המזכיר תלם ומכאן שמו העברי - תלום-קשקשים מצוי. בשל כך נראה ומרגיש מחוספס למגע. העיניים גדולות מאוד ביחס לראש ועגולות וה"גבות" בולטות מאוד ומסוככות על העין. הוא מהגדולים שבנחשי הארץ ומגיע עד 2 מטר וזנבו כרבע מגודלו הכללי, הוא שני באורכו רק לזעמן שחור מנחשי הארץ, ומשקלו עד 2 ק"ג.
אזורי מחייתו עשירים בצמחייה וככל הנראה תהליך העיור בישראל אינו משפיע באופן דרמטי על האוכלוסייה. תלום-קשקשים מצוי הוא נחש שוכן קרקע הנמצא לרוב בין שיחים ועשבים. כאשר הוא מאוים, הוא יתגונן בנשיפות רמות ובנשיכות. הוא נחש פעיל וזריז תנועה.
רבייה
תהליך רביית תלום-קשקשים מצוי מתחיל מיד לאחר היקיצה מתרדמת החורף, כאשר יחל החיזור. ההזדווגות תתקיים בין אפריל ליוני. הנקבה מטילה 4–18 ביצים שבוקעות לאחר כחודשיים, בסביבות החודשים יולי-אוגוסט. הביצים מוטלות במקום חם, לפעמים בערימת עשב נרקב. האבקועים יישארו יחד עד הנשל הראשון (כשבוע), הם יגיעו לבגרות מינית בגיל 3–4 שנים. תוחלת החיים של הזכר מגיעה לגיל 25 שנה, ושל הנקבה ל-16 שנה.
תזונה
זהו נחש הפעיל ביום הניזון ממכרסמים, לטאות, ציפורים ונחשים אחרים. תלום-קשקשים מצוי נוהג לארוב לטרפו קרוב לשיחים כאשר פלג גופו הקדמי זקור לגובה של כחצי מטר ומוסווה בין הענפים. טרפו כאמור כולל גם נחשים אחרים וישנם עדויות לטריפת צפע מצוי בוגרים ונחשי שלוון קווים, אולם התלום-קשקשים מצוי יטרוף בעיקר חרדונים וזיקיות. את טרפו הוא מאתר באמצעות חוש ראייה מפותח מאוד. את טרפו הוא הורג באמצעות חניקה באמצעות גופו השרירי והגדול ובאמצעות ארס הניגר לאורך שיני הארס המרזביות הארוכות מיתר שיניו האחרות, כאשר הוא נושך בחוזקה בבשר הטרף ממושכות. שיני הארס הללו נמצאות בחלק הפנימי של פיו.
ארס
אף על פי שתלום-קשקשים הוא נחש ארסי, מקרי הכשות בהן הצליח הנחש להעביר ארס לבני אדם הם נדירים מאוד. מקרה הכשה שכזה התרחש באוקטובר 2000 בדרום צרפת, כאשר חובב נחשים הבחין במאבק שועל מצוי בתלום-קשקשים מצוי על אם הדרך. חובב הנחשים אסף את הנחש המוחלש מהמאבק אל שק ושם אותו ברכבו. הנחש התאושש, נמלט מהשק, ונכנס אל לוח השעונים של רכבו. תוך כדי ניסיון לכידה, הנחש נשך/הכיש אצבעו של חובב הנחשים שחדרה בטעות אל עומק פיו של הנחש, וכך נגרמה הכשה יעילה בה הועבר הארס.
תלום-קשקשים מצוי נמנה עם הנחשים הנקראים חצי-ארסיים או תת-ארסיים, הלחץ שבלוטות הארס מסוגלות להניב הוא חלש בהשוואה לנחשים ארסיים. נחשים תת-ארסיים הם בעלי שיני ארס מרזביות הנמצאות בחלק הפנימי של הלסת העליונה קרוב למפרק הלסתי. מבנה זה מחייב את הנחש לנשוך את טרפו מבלי להרפות כדי להעביר את הארס ביעילות אל הפצע שנגרם כתוצאה משיני הארס. שיני הארס האחוריות מפחיתות את הסיכוי להחדרה יעילה של הארס בשל העובדה שמבנה זה יעיל נגד יונקים וייצורים קטנים שהנחש מסוגל להכניס אל עומק פיו וכך להעביר את הארס בנשיכה, ולא מתאים ליונקים גדולים מסיבה זו.
אף על פי שלא בוצעו מחקרים מעמיקים על ארס התלום-קשקשים מצוי ידוע כי הוא מסוג נוירוטוקסין (רעלן עצבי) והוא חלש יחסית. החדרת ארס אפשרית (אם כי נדירה) בנשיכה של פרטים גדולים להם מפתח פה גדול יחסית. בדרך כלל טיפול תסמיני מספיק כדי לטפל בהכשה. ככל הנראה ארס תלום-קשקשים מצוי אינו יכול להמית אדם, אך יגרום לנפיחויות וחוסר תחושה זמנית באיבר המוכש. השפעת הארס תעבור תוך כמה שעות עד כמה ימים. עם זאת, יש לזכור כי ישנם אנשים אלרגיים לסוגי ארס שונים, בדומה לרגישות לארס דבורים העלול להסתיים במצבים קיצוניים אף במוות. על כן יש מקרים היוצאים מן הכלל ויש לנהוג במשנה זהירות גם בבעלי חיים בעלי ארס שאינו נחשב לקטלני.
התפתחות אבולוציונית
ראיות גנטיות מצביעות על כך שמוצאו של המין תלום-קשקשים מצוי במדינות המגרב, ושהמין היגר לדרום מערב אירופה ומערב אסיה לפני כ-83,000 עד 168,000 שנה. הקשר המשפחתי הקרוב ביותר שלו הוא למין הצפון אפריקאי תלום-קשקשים מדברי ולמין מאובן מתקופת הפליוקן של ספרד (Malpolon mlynarskii), כאשר שלושת המינים מהווים את הסוג תלום-קשקשים (Malpolon) כולו. לסוג תלום-קשקשים קיימים מאובנים המתוארכים לתקופת הפליוקן גם בדרום מערב אירופה וגם צפון אפריקה, אולם רבים מהמאובנים הם חוליות בודדות וקיים קושי לשייכם למין ספציפי של תלום-קשקשים.
ויימו
ויימו (באנגלית: Waymo) היא חברת טכנולוגיה המפתחת מכוניות ללא נהג. החברה היא חברה בת של אלפאבית, לצד חברת גוגל. בעבר המיזם היה חלק מחברת גוגל.
בעבר עמד בראש הקבוצה מהנדס בחברת גוגל בשם סבסטיאן ת'ראן, מנהל המחלקה לבינה מלאכותית באוניברסיטת סטנפורד, ושותף ביצירת גוגל תצוגת רחוב. ת'ראן וקבוצתו בסטנפורד זכו ב-2005 בפרס בתחרות "מרוץ האתגר הגדול של דארפ"א" וקיבלו פרס ממחלקת ההגנה של ארצות הברית בסך שני מיליון דולר. צוות פיתוח הרכב כלל 15 מהנדסים אשר עבדו אף הם בתחרות של דארפא. לאחר פיצול החברה מתוך חברת גוגל בדצמבר 2016, שימש ג'ון קרפסיק כמנכ"ל. הוא פרש בשנת 2021, והחליפו אותו שני מנכ"לים משותפים: טקדרה מואקנה ודמיטרי דולגוב.
מדינת נבדה בארצות הברית העבירה חוק ביוני 2011 המסדיר הפעלת מכוניות ללא נהגים בשטחה, גוגל הייתה ממקדמי החוק. החוק בנבדה שנכנס לתוקף ב-1 במרץ 2012, ומשרד הרישוי בנבדה הוציא לראשונה רישיון לרכב רובוטי במאי 2012. הרישיון הוצא לרכב מדגם טויוטה פריוס מיוחד, אשר הוטמעה בו הטכנולוגיה הנסיונית של נהיגה ללא נהג. כיום בכל זמן נתון נוסעות ברחבי נבדה 12 מכוניות שכאלו. בחודש ספטמבר 2015, הודיעה הקבוצה כי הם השלימו נסיעה ללא תאונה של 1,948,394 קילומטרים בנהיגה אוטומטית ללא נהג כשהיא מצהירה שזהו סך הקילומטרים שגומא נהג ממוצע במשך 75 שנות נהיגה, ושבמהלך הדרך של 1,948,394 הק"מ שהרכב עבר הוא נתקל ב-600 אלף רמזורים, 200 אלף שלטי "עצור" ומאה שמונים מיליון כלי רכב אחרים. התאונות שכן התרחשו, קרו בשל רשלנות מצד הנהג ברכב השני, ולא בזה של גוגל. בשל כך הוחלט להוריד את מספר נהגי הביקורת ברכב משניים לאחד.
באמצע 2014 הודיעה גוגל כי היא תייצר כ-100 מכוניות אוטונומיות ללא הגה וללא דוושות האצה ובלימה. במשך השנה שחלפה מאז ההצהרה יוצרו כל הרכבים האוטונומיים של גוגל על ידי השותפה של גוגל לייצור, חברת "רואש" שבפאתי דטרויט, מישיגן.
בנובמבר 2018 קיבלה ווימו אישור ממשרד הרישוי של קליפורניה להפעלת כלי רכב ללא נהג, אשר יותרו להסעת עובדי החברה בלבד, ובתנאי שנהג בעל רישיון נמצא מאחורי ההגה לצורכי חירום.
על פי הערכות אנליסטים, אף על פי שגוגל "חיזרה" אחרי יצרניות רכב גדולות במטרה לשיתוף פעולה עימן בתחום הייצור, ייתכן שהיא תנסה ללכת על ייצור עצמאי.
ממברנופוניים
כלי נגינה ממברנופוני הוא כלי נגינה בו נעשית הפקת הצליל באמצעות הרעדת ממברנה מתוחה. סיווג זה הוא אחד מארבעת הסיווגים העיקריים של כלי הנגינה לפי שיטת החלוקה המקורית של הורנבוסטל-זקס.
צי הצללים
'צי הצללים' הוא כינוי של כ-45 אוניות מעפילים שנתפסו על ידי "הסיירת הפלשתינאית" - שייטת הצי הבריטי שהוקמה בשלהי 1945 למניעת ההעפלה - ונעצרו בשובר הגלים בנמל חיפה. לאחר כיבוש חיפה על ידי ההגנה בקרב על חיפה באפריל 1948, ועל אף שהבריטים שלטו בנמל עד 30 ביוני, הוחל בהכנת עשרה כלי שיט מתוך "הצי" הזה שהיו בעלות עבר קרבי, ביניהן 2 קורבטות, לשימוש קרבי. אוניות אלו הוו את בסיס חיל הים הישראלי במהלך מלחמת העצמאות.
סגר ימי בריטי, ומעצר
בסיום מלחמת העולם השנייה חודשה ההעפלה של שארית הפליטה - ניצולי השואה מאחר שהבריטים המשיכו במדיניות הספר הלבן שפורסם ב-1939. ההתחלה הייתה צנועה (ספינת המעפילים הראשונה 'דלין' הביאה באוגוסט 1945 37 מעפילים). 6 הספינות הראשונות הצליחו לפרוץ את הסגר הבריטי. לעצירת זרם הפליטים שהלך וגבר - כ-70,000 עד הכרזת העצמאות ב-1948 - הטילה 'הסיירת הפלשתינאית' סגר ימי על חופי הארץ. ספינות המעפילים יורטו בדרכן והובלו לנמל חיפה שם הורדו הפליטים והובלו למחנות מעצר בארץ, שהמרכזי והגדול בהם היה מחנה המעצר בעתלית. אחרי שהמחנה בעתלית התמלא (כ-3000 איש) בשנת 1946, החלו הבריטים להעביר את המעפילים למחנות המעצר בקפריסין. יוצאים מהכלל היו 4,500 מעפילי אקסודוס שהוחזרו לגרמניה ו-15,000 מעפילי 'הפאנים' שהועברו ישירות לקפריסין והאוניות נעצרו בקפריסין (בהסכמה עם הבריטים הצוותים נשארו באוניות).
השמשת מספר מאוניות "צי הצללים"
עוד לפני סיום המנדט הבריטי החלו בחשאי עבודות להכשרת מספר אוניות מצי הצללים לשימוש 'השירות הימי' שהיה תחילתו של חיל הים. שתי הראשונות, האונייה מדינת היהודים ששמה הוסב לאח"י אילת (א-16) והאונייה ווג'ווד (שם רשמי 'השומר', ק-18), הניפו את נס השירות הפעיל בחודשי מאי-יוני ויצאו למעגן תל אביב. שתיים נוספות, הגנה, ששמה בחיל הים היה אח"י הגנה (ק-20) ובן הכט, ששמה הוסב לאח"י מעוז (ק-24), הצטרפו לחיל הים במהלך יולי 1948. לאחר שהבריטים סיימו את שליטתם בנמל חיפה בסוף יוני 1948, הושמשו מספר אוניות נוספות מצי הצללים לשימוש צבאי בחיל הים ולמשימות הבאת עולים ורכש.
צוותי אוניות צי הצללים שהושמשו שיקפו את כח האדם עליו התבססו חיל הים וצי הסוחר בתקופת הקמת המדינה: יוצאי הפלי"ם, אנשים ממתנדבי היישוב לצי המלכותי הבריטי ומגוון אנשים נוספים בעלי ניסיון בימאות ובדיג - בוגרי תנועות הנוער הימיות ובתי הספר ואקדמיות ימיות בישראל ומחוצה לה, ביניהם מתנדבי חוץ לארץ (מח"ל) וגיוס חוץ לארץ (גח"ל), יהודים ואחרים, שהגיעו לסייע במקצועות ימיים ובפיקוד ימי.
לאחר קום המדינה, טיפלה בהשמשת אוניות צי הצללים חברת "אניות וספינות" - חברת בת של המוסד לעלייה שהתמזגה באוגוסט 1948 עם חברת "צים". החברה גם טיפלה באוניות צי הצללים הרבות שלא הושמשו, היוו מטרד והיה צורך לסלקן מהנמל.
להלן טבלה של ספינות צי הצללים שהושמשו עבור חיל הים או צי הסוחר (משא/נוסעים):
המעדנייה של כץ
המעדנייה של כץ (באנגלית: Katz's Delicatessen, "כץ דליקטסן", ובקיצור Katz's Deli, "כץ דלי") היא מעדנייה המגישה אוכל בסגנון המטבח היהודי המזרח-אירופי (אף שהמסעדה אינה כשרה). המסעדה ממוקמת ברחוב האוסטון בשכונת הלואר איסט סייד שברובע מנהטן בעיר ניו יורק.
לצד מוסדות מזון היסטוריים אחרים: מפעל המזון של "סטרייט'ס" ומאפיית הקניש של יונה שימל, המעדנייה היא אחד השרידים להיסטוריה היהודית של הלואר איסט סייד.
המעדנייה נוסדה בשנת 1888, ומאז הפכה לשם דבר בסגנונה ולאתר תיירות פופולרי. המסעדה ידועה בכריכי נקניק הפסטרמה שלה, שנחשבים לטובים ביותר בניו יורק.
מדי שבוע מוכרת המעדנייה כ-2,200 ק"ג קורנד ביף, כ-1,400 ק"ג סלמי וכ-12,000 נקניקיות.
למעדנייה שיטה ייחודית להזמנת אוכל. כל סועד מקבל כרטיס, מזמין אוכל והמוכר ממלא בכרטיס את מחיר הפריט שהוזמן. התשלום מבוצע ביציאה מהמעדנייה, כשכל סועד חייב להחזיר את הכרטיס שקיבל, אפילו אם הוא ריק. כרטיס שאובד גורר קנס.
התמיכה בצבא ארצות הברית
במהלך מלחמת העולם השנייה יצאה המעדנייה במיזם פרסומי לתמוך בחיילי צבא ארצות הברית על ידי רכישה ומשלוח של נקניקי סלמי לחיילים. מיזם זה עדיין פעיל, וכיום נשלחים הנקניקים לחיילים בעיראק ובאפגניסטן. הסיסמה "שלח סלמי לחייל בצבא" (send a salami to your boy in the army) הפכה לשם דבר בתקופת מלחמת העולם, ואף אוזכרה בשירו של טום לרר "להתראות אמא" (So Long Mom).
אזכורים תרבותיים
המעדנייה הופיעה בסרט "כשהארי פגש את סאלי", ובה התרחשה הסצנה המפורסמת שבה מג ראיין מזייפת אורגזמה אל מול בילי קריסטל, ואסטל ריינר אומרת: "אני אזמין את מה שהיא אוכלת" (I'll have what she's having). בעקבות זאת, על השולחן שאליו ישבו בני הזוג בסצנה מופיע הכיתוב "כשהארי פגש את סאלי... נקווה שתזמיני מה שהיא הזמינה!" .
במעדנייה צולמה סצנת הפגישה של ג'וני דפ עם סוכני ה-FBI בסרט "דוני בראסקו".
מארק תאצ'ר
מארק תאצ'ר פיינגולד (בספרדית: Mark Tacher Feingold נולד ב-15 בספטמבר 1977) הוא מנחה טלוויזיה, זמר, שחקן ודוגמן יהודי-מקסיקני.
קורות חיים
תאצ'ר נולד במקסיקו סיטי, מקסיקו, למשפחה יהודית בת חמש נפשות, הוריו הם רופאי שיניים, ויש לו שני אחים, האחד מנהל עסקים והשני הוא אלן תאצ'ר גם הוא מנחה טלוויזיה, תאצ'ר למד משחק בין השנים 1997 עד 1999 במרכז ההדרכה של TV Azteca במקסיקו וסיים אותו בהצטיינות, הוא גם למד מוזיקה, שירה גיטרה ולימודי DJ באקדמיה G. Martell במקסיקו.
תאצ'ר דובר שלוש שפות ספרדית אנגלית ועברית.
קריירה
את דרכו המקצועית במשחק ובטלוויזיה התחיל תאצ'ר בחברת ההפקות של "TV Azteca" שהשתתף בשנת 1998 בטלנובלה "פרלה" בתפקיד אלפרדו. באותה שנה גילם את דמותו של חואן קרלוס בטלנובלה "שלוש פעמים סופיה", בשנת 1999 שיחק את דמותו של לאו אגילר בטלנובלה "דברי איתי אהבה" שם שיחק לצידם של דנה גרסיה ומאוריסיו אוכמן. בשנת 2000 גילם את דמותו של אדוארדו בטלנובלה "דוד אלברטו". בשנת 2001 גילם את דמותו של תדאו בטלנובלה "מהי אהבה", שם שיחק לצידם של קלאודיה רמירז ומישל בראון. בשנת 2002 השתתף בטלנובלה "Súbete a mi moto" בתרגום לעברית "תעלי על האופנוע שלי" שם גילם את דמותו של פפה.
בשנים 2004 עד 2009 השתתף תאצ'ר במספר סדרות מחוץ למקסיקו, הוא השתתף במספר תפקידים בטלוויזיה הוונצואלית והקולומביאנית ולאחר מכן בשנת 2009 שב לשחק במקסיקו כשחתם בחברת "טלוויסה" באותה שנה השתתף בטלנובלה "קיץ של אהבה" לצידם של דולסה מריה וגונסלו גרסיה ויוואנקו שם גילם את דמותו של דאנטה. גם התארח לשלושה פרקים בטלנובלה "נשמת הברזל" בהשתתפותה של אנג'ליק בויר.
בשנת 2010 שיחק לצידה של סופי אלכסנדר בטלנובלה "לשוב לאהוב" שם גילם את דמותו של חורחה. באותה שנה השתתף גם בטלנובלה "אהבה מנצחת" לצידם של מאיטה פרוני וויליאם לוי.
בשנת 2012 שיחק את דמותו של גאל בטלנובלה "תהום של תשוקה" לצידם של דוד ספדה ואנג'ליק בוייר,
בשנת 2015 כיכב לצידה של סוריה וגה בטלנובלה "רק אלוהים סולח" שם גילם את דמותו של מתאו לופז גוריירה פואנטס.
בשנת 2016 גילם את דמותו של ניקולס בטלנובלה "Mujeres de negro" "נשים בשחור".
בשנת 2021 החל לשחק בסדרת הקומדיה המקסיקנית "עושות שכונה" בתור ארנסטו לצד אנה לאייבסקה; שעלתה בבכורה ב-7 ביולי 2021 בשירות נטפליקס. בהמשך, פורסם כי תעלה עונה שנייה.
חיים אישיים
בשנות ה-90 ניהל מארק מערכת יחסים עם השחקנית כריסטינה אלאטורה, לאחר שנפרד ממנה ניהל מערכת יחסים עם השחקנית ונסה אקוסטה אותה הכיר על סט הצילומים של הסדרה "Súbete a mi moto"
למרי הייתה כבשה קטנה
כתיבת השיר
שיר הילדים פורסם לראשונה על ידי חברת ההוצאה לאור "בוסטון מארש, קאפן וליון", כשיר מקורי על ידי שרה ג'וספה הייל ב- 24 במאי 1830, ונכתב בהשראת אירוע אמיתי.
ישנן שתי תאוריות מתחרות לגבי מקורו של הלחן. לפי תאוריה אחת כתב רולסטון במקור את התיבות הראשונות, והשאר הולחן על ידי שרה גוספה הייל; לפי התאוריה השנייה הייתה הייל אחראית לכל נעימת השיר.
ביתה של מרי סוייר, הממוקם בעיירה סטרלינג, מסצ'וסטס, נחרב בהצתה ב-12 באוגוסט 2007.
ביצועים נודעים
המוזיקאים באדי גאי וסטיבי ריי וון, שניהם נגני בלוז, שלבו את השיר הפופולרי באלבומים שלהם: גאי הלחין את גרסת הבלוז שלו לשיר באלבום A Man and the Blues בשנת 1968 וסטיבי ריי וון ביצע את הגרסה בשנת 1983 באלבום Texas Flood. בשנת 1972 פרסם פול מקרטני גרסה נוספת של השיר שהפכה ללהיט בבריטניה.
הגרסה בעברית
מאחר שהשיר בנוי על מקצב המילים באנגלית, קסמו עשוי שלא לעבור בתרגום. בגרסה לעברית שונה שם השיר מ-"למרי הייתה כבשה קטנה" לשם "למרים טלה קטן", על מנת לשמור במידה מסוימת על המקצב. לעומת זאת, בערוץ בייבי שינו את השם לגל, כנראה בשביל שם יותר מודרני.
יוקר המחיה
יוקר המחיה או עלות המחיה הוא מושג תאורטי המתייחס לעלות הממוצעת של צריכת משקי הבית באזור נתון, הנדרשת לשם שמירה על רמת חיים מסוימת.
במשך הזמן, משתקפים השינויים ביוקר המחיה במדד המחירים לצרכן (הקרוי לעיתים "מדד יוקר המחיה"). עלייה מתמשכת במדד המחירים לצרכן קרויה אינפלציה, וירידה מתמשכת קרויה דפלציה.
יוקר המחיה גבוה יותר במדינות מפותחות מאשר בשווקים מתעוררים, ואף יותר בהשוואה למדינות מתפתחות. לדוגמה, במדינה נחשלת כגון סומליה ניתן לרכוש בעשרה דולרים כמות סחורות ושירותים אשר גדולה במידה ניכרת מזו שניתן לרכוש באותו הסכום במדינה מפותחת כגון ארצות הברית, אם כי טיב הסחורות וזמינותן ירודים בהתאמה.
מדידת יוקר מחיה
על פי הספרות המחקרית, קיים מתאם חיובי בין תמ"ג לנפש לבין רמת המחירים.
המדד המשולב של רמת המחירים וכוח-קנייה מכונה PPP, ונמדד על ידי הלשכות המרכזיות לסטטיסטיקה במדינות השונות, ומרוכזים על ידי ארגונים שונים דוגמת ה-OECD, במדידות המשוות בין מחיריהם של למעלה מ-3,000 מוצרים ושירותים שונים בכל מדינה.
גורמים שונים מקשים על השוואה מדויקת בין המדינות השונות, וביניהם שינויים בשער החליפין ושינויים בסיווג מוצרים ושירותים לקטגוריות שונות בין המדינות השונות.
ארגון המזון והחקלאות מקיים מדידה בינלאומית של עלות מוצרי המזון, לפי שיטה אחידה החל משנות ה־90. במדידות הארגון הגיעו מחירי המזון לשיאם ביולי 2011 וסוף שנת 2021.
יוקר המחיה במדינות ה-OECD
אם משווים בין רמת המחירים לבין התמ"ג לנפש, ישנו מתאם יחסי בין הגורמים, כך שמדינות עם רמת מחירים גבוהה לרוב מתאפיינות גם בתמ"ג גבוה לנפש. בקרב מדינות ה-OECD פערי מחיר מתאזנים בדרך כלל בין החברות השונות בארגון, כאשר מבצעים את ההשוואה לתמ"ג לנפש. מספר מדינות החברות בארגון מעט חורגות מהשוואה זו.
על פי גישת מדידת יוקר המחיה על פי השוואה זו, מדינות בהן התמ"ג לנפש גבוה ביחס לרמת המחירים הן כאלו בהן יוקר המחיה נמוך, כאשר בין חברות ה-OECD לשנת 2017 בולטות בין מדינות אלו לוקסמבורג, אירלנד וליטא, ובולטות במידה פתוחה שאר מרבית מדינות מזרח אירופה החברות בארגון, להן תל"ג לנפש נמוך מהממוצע, אולם רמת מחירים נמוכה עוד יותר.
בין חברות הארגון בהן התמ"ג לנפש נמוך ביחס לרמת המחירים, להן ניתן לייחס יוקר המחיה גבוה, בולטות יחסית איסלנד וישראל, ובמידה פחותה גם ניו זילנד ומדינות סקנדינביה.
בישראל
בהשוואת רמת המחירים בין ישראל לארגון ה-OECD, נכון לשנת 2017 רמת המחירים בישראל גבוהה מהממוצע של ה-OECD ב-20%. אם משכללים להשוואה גם את התמ"ג לנפש במדינות השונות, בפועל רמת המחירים בישראל גבוהה אף מעט יותר, ומשוכללת ל-22.8% בהשוואה לממוצע ה-OECD.
עוד טרם הצטרפותה של ישראל ל-OECD, נמדד יוקר המחיה במדינה בהשוואה למדינות החברים בארגון. מאז שנת 2007 ועד שנת 2017 התייקר מדד המחירים בהשוואה ל-OECD ב-36.4% (בעת שהתל"ג לנפש עלה ב-17.6%, והשכר הממוצע הריאלי עלה ב-8.9%), כאשר לאורך 11 שנים אלו בולטות במיוחד 3 קפיצות ביוקר המחיה, בשנים 2008 (עלייה של 15.9% בהשוואה ל-OECD), שנת 2013 (עלייה של 9.9%) ושנת 2017 (עלייה של 6.2%).
מדידת המחירים בענפים השונים במדינות ה-OECD מתבצעת מדי כמה שנים, ומשכללת את רמת המחירים במונחי כוח קנייה (כלומר, בשכלול תמ"ג לנפש). הטבלה מעודכנת בהתאם למדידה של שנת 2017. להלן פירוט רמת המחירים בענף המזון בישראל בהשוואה ב-OECD במונחי כוח קנייה (כלומר, בשכלול תמ"ג לנפש). נתוני הטבלה משנת 2014.
ההשוואה אינה מלאה, מכיוון שמוצרי המזון במדינות השונות נבדלים באיכות המזון, והשוואת המחירים עשויה להיות מושפעת משינויים בשערי החליפין. בנוסף, ההשוואה משכללת את הממוצע לכל תת-ענף מבין מוצרים שונים השייכים לאותה קטגוריה, או ממוצע של מוצרים זהים שנמצאים בנקודות מכירה שונות, כך שייתכן מצב בו קבוצת מוצרים יקרה יותר בממוצע, אולם בתוך הקבוצה פריטים שונים או נקודות מכירה מסוימים זולים מה-OECD.
לפי אתר גלובס (2022).
יוקר המחיה בענף המזון
במהלך 2022 נוצר גל התייקרויות בענף המזון, גל זה הוא חלק מהתייקרויות בענפים נוספים במשק דוגמת דלק, חשמל ומחירי הדירות. על רקע התפרצות אינפלציונית שמאפיינת את הכלכלה הישראלית, כחלק ממגמה עולמית.
הגורמים והסיבות ליוקר המחיה בענף המזון בישראל
בישראל חמישה יצרני מזון גדולים (תנובה, אסם, שטראוס, החברה המרכזית ויוניליוור) ושני יבואנים גדולים (שסטוביץ ודיפלומט) השולטים בשוק. לאלו יכולת רבה להשפיע באופן מהותי על גובה המחירים בענף המזון, בגלל שהם מספקים סל נרחב של מוצרים ומותגים מובילים לרשתות השיווק. לאורך שנים, הם רכשו עוד ועוד חברות כך שברבים ממוצרי המזון הבסיסיים ישנו מונופול או לכל היותר שניים עד שלושה יצרנים.
למרות מספר רב של רפורמות שקידמה ממשלת ישראל בעשור האחרון להגברת התחרות בענף המזון, מחירי המזון לא ירדו ולעומת זאת הרווחיות של אותם ספקי מזון גדולים דווקא עלתה בהתמדה. השליטה המוחלטת של אותם ספקי מזון במדפי רשתות השיווק, מבוססת על כך שהם מייצרים או מייבאים סל מוצרי מזון נרחב ומחזיקים במספר רב של מותגים חזקים, שחלקם אף מהווים מונופול ולרבים מהם נתח שוק משמעותי. הספקים רכשו במשך השנים חברות מתחרות וצברו כוח רב, המתורגם לתלות גבוהה של רשתות השיווק בהם ומגבילה את "כוח המיקוח" של הקמעונאים; וכן לחסימת מתחרים - יצרני ויבואני מזון קטנים ממדפי הסופרמרקטים.
סיבה נוספת ליוקר המחיה בשוק המזון בישראל הוא המע"מ. השוק מגלגל כ-40–50 מיליארד שקל בשנה כלומר, המע"מ הנגבה הוא בסביבות כ-7 מיליארד שקל. לפי נתוני האיחוד האירופי, שיעור המע"מ על מזון בישראל גבוה ב-7% עד 9% ממדינות ה-OECD. המע"מ בסך 17% על המזון (למעט פירות וירקות) הוא מהגבוהים בעולם - מקום שישי מתוך כ-40 מדינות. בהשוואה לעולם, המע"מ על מזון בקנדה הוא 0%, ברוב המדינות בארצות הברית 1%, גרמניה וטורקיה 7%. בריטניה קבעה מס פרוגרסיבי - הממשלה קבעה סל של מוצרי יסוד החיוניים לצרכן ועליהם המע"מ הוא 0%. על מוצרי פינוק כמו ממתקים ומעדנים המע"מ כ-20%.
קיימים מספר חסמים בשוק המזון בישראל שתורמים ליוקר המחיה בענף המזון :
ניסיונות לפתור את יוקר המחיה
לאחר המחאה החברתית בישראל בשנת 2011, שהתמקדה בעיקר ביוקר המחיה, במשך מספר שנים הנושא היה על סדר היום הציבורי ובוצעו מספר מהלכי חקיקה או רפורמה במטרה לשפר את הנושא.
בשנת 2021 המגזין The Economist קבע כי תל אביב היא העיר היקרה בעולם.
מענק עבודה ונקודת זיכוי
ב-9 בפברואר 2022 פרסם משרד האוצר תוכנית להפחתת יוקר המחיה. במסגרת התוכנית נכללו כמה צעדים כגון: נקודת זיכוי ממס הכנסה לכל הורה לילדים בגילאים 6–12 והגדלת מענק עבודה לעובדים בשכר נמוך.
ב-3 במרץ 2023 ממשלת ישראל אישרה את הצעת החוק של שר האוצר בצלאל סמוטריץ׳ להענקת נקודת זיכוי נוספת במס להורים לילדים בגילאים 6 עד 17 והשוואת מענק העבודה של אבות עובדים לזה של אמהות עובדות.
כמו כן, במסגרת תוכנית מענק עבודה רשות המיסים מעניקה כ-4000 ש"ח בממוצע לשנה לעובדים העונים על הדרישות לקבלת מענק זה. ישנה המלצה להגיש תביעה למענק הכנסה עד חודש מאי 2023, כדי לזכות בתשלום הראשון של המענק כבר ב-15.07.2023.
במסגרת התכנית להפחתת יוקר המחיה שפרסם משרד האוצר ב-2022 הוצע לבטל את המכסים על מגוון מוצרי מזון, כגון, בשר בקר, דגי ים, רטבים, עוגות וקמח. כמו כן, הוצע להרחיב את המכסות הפטורות כדי שיחולקו במחיר מינימום לצרכן בשמן זית, ביצים ודבש. בפברואר 2022 הודיע השר סמוטריץ' על ביטול המכסים בתחום המזון ובמוצרים טכנולוגיים שהוחל בתקופת הממשלה הקודמת.
הפחתת גובה העלייה במחיר החשמל
תעריף החשמל ב-2022 צפוי היה לעלות ב-7.5%. הוצע להעלות את התעריף ב-4.3% לאחר שמחיר החשמל עלה בינואר 2023 ב-8.2% ואז הופחת ב-1.5% בפברואר, הציעה רשות החשמל להפחית את התעריף ב-2% נוספים. במרץ לאחר ערעור של התאחדות התעשיינים שבה נטען כי ניתן להוזיל את המחיר ב-4% לפחות, הרשות הודיעה על הפחתה בשיעור של 2.4% בלבד, בין היתר כתוצאה מהחלשות השקל.
אירופוניים
כלי נגינה אירופוני הוא כלי נגינה אשר הפקת הצליל בו נעשית על ידי הרעדת אוויר, ללא עזרת ממברנה או מיתר ומבלי שתהודת גוף כלי הנגינה עצמו תתרום רבות לצליל. סיווג זה הוא אחד מארבעת הסיווגים העיקריים של כלי הנגינה לפי שיטת החלוקה המקורית של הורנבוסטל־זקס.
חלוקה משנית
בנוסף לכך, גם משרוקית הקיטור המשמשת באוניות ובקטרי קיטור עשויה להיחשב כלי אירופוני.
אגף תכנון ובניין כוח רב-זרועי
אגף התכנון ובניין הכוח הרב-זרועי (אג"ת) בצה"ל הוא הגוף המרכזי במטה הכללי העוסק בבניין הכוח הצבאי הכולל המלצות לרמטכ"ל על כיוונים אפשריים לבניין הכוח של צה"ל, וגיבוש עבודת מטה בתכנון הקצאת המשאבים ובתחומי הארגון, התשתיות והפריסה בצבא וכן בפיתוח שיטות לחימה וחדשנות.
היסטוריה
אגף התכנון הוקם על בסיס מחלקת תכנון (אג"ם/2) באגף המבצעים, ב-2 ביוני 1948 כאגף עצמאי הכפוף לרמטכ"ל, ביזמת דוד בן-גוריון ובראשו הועמד יוחנן רטנר. תפקיד האגף היה להוציא את פקודת המבנה של צה"ל, שהגדירה את מבנה הצבא וארגונו. בעקבות הקמת אגף המטה הכללי בפברואר 1949, הוקטן האגף והפך למחלקת התכנון באגף המטה.
בעקבות מלחמת יום הכיפורים, הוקם האגף מחדש בדצמבר 1975 כאגף הכפוף לאגף המטה ולאמ"ץ, ב-1981 החליט שר הביטחון, אריאל שרון, להפריד בין התכנון הלאומי-ביטחוני לבין התכנון הצבאי. התכנון הלאומי-ביטחוני הועבר ונמסר לגוף מיוחד במשרד הביטחון (יל"ל), והתכנון הצבאי נותר באג"ת, אשר הפך גוף צבאי בלבד. ב-1983 החליט שר הביטחון משה ארנס, לבטל את היל"ל ולהשיב את תפקידיה למטכ"ל, ב-2006 הפך האגף לאגף עצמאי הכפוף לרמטכ"ל.
במסגרת התוכנית הרב שנתית "תנופה", בקיץ 2020 אגף התכנון (אג"ת) פוצל לשני אגפים:
מבנה ארגוני
מבנה אגף התכנון ובניין הכוח הרב-זרועי מתבסס על מטה המורכב מחטיבות. המבנה ההיררכי של החטיבות, כנהוג ביחידות מטה בצה"ל, מורכב ממחלקות, ענפים ומדורים.
ראש האגף הוא קצין בדרגת אלוף. לראש האגף כפופות חטיבות, אשר עליהן מפקד קצין בדרגת תת-אלוף. חטיבת התכנון אחראית על תכנון התוכניות הרב שנתיות של צה"ל, וחטיבת שילו"ח אחראית על פיתוח שיטות לחימה רב-זרועיות חדשניות המאופיינות בחדשנות טכנולוגית.
מבנה הסמל
סמלו של האגף הושק בדצמבר 2020 ועוצב על בסיסו של סמל אגף התכנון אשר במרכזו צורת מגן דוד וברקע הסמל נבחר צבע כחול אשר מהווה צבע מוסכם לביטוי טכנולוגיה וחדשנות.
בדומה לסמלו הקודם של אג"ת, במרכז נעשה שימוש בשלושה צבעים, כחול, ירוק ולבן (אוויר, יבשה וים).
שלושת הצבעים באים לידי ביטוי במבנה תלת־ממדי המייצג חיבור ושילוביות שהם בליבת תפיסת בניין הכוח הרב זרועי ובהתאם לדירקטיבת הרמטכ"ל לבניין הכוח בראי רב-זרועיות ורב-ממדיות. צורתם כחיצים בסמל האגף מייצרת תחושת תנועה והשתנות.
כלל המרכיבים בסמל מייצרים צורת מגן דוד וכן בעזרת ההצללות הנובעות מגווני הצבעים נוצר מבנה של קובייה תלת־ממדית המייצגת בניין כוח רב-זרועי.